ที่ มท ๐๘๑๐.๘/ว กรมส่งเสริมการปกครองท้องถิ่น



ถนนนครราชสีมา เขตดุสิต กทม. ๑๐๓๐๐

เมษายน 2567

เรื่อง การจัดทำแผนการปฏิบัติงานและแผนการใช้จ่ายงบประมาณ ประจำปีงบประมาณ พ.ศ. 2567   
ขององค์กรปกครองส่วนท้องถิ่นที่เป็นหน่วยรับงบประมาณ (องค์การบริหารส่วนจังหวัด เทศบาลนคร และเทศบาลเมือง)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกระทรวงมหาดไทย ด่วนที่สุด ที่ มท 0211.6/7539

ลงวันที่ 4 เมษายน 2567 จำนวน 1 ชุด

2. แบบสรุปแผนการปฏิบัติงานและแผนการใช้จ่ายงบประมาณ จำนวน 1 ชุด

3. แบบสรุปภาพรวมแผนการปฏิบัติงานและแผนการใช้จ่ายงบประมาณ จำนวน 1 ชุด

4. QR Code ลิงก์นำเข้าข้อมูลรูปแบบออนไลน์ จำนวน 1 ชุด

ด้วยกระทรวงมหาดไทยแจ้งว่า สำนักงบประมาณกำหนดแนวทางการจัดทำแผนการปฏิบัติงานและแผนการใช้จ่ายงบประมาณ และการอนุมัติเงินจัดสรรงบประมาณรายจ่ายประจำปีงบประมาณ พ.ศ. 2567 โดยเมื่อสำนักงบประมาณให้ความเห็นชอบแผนการปฏิบัติงานและแผนการใช้จ่ายงบประมาณ ประจำปีงบประมาณ พ.ศ. 2567 แล้ว ให้หน่วยรับงบประมาณแจ้งต่อรัฐมนตรีเจ้าสังกัดทราบ ในการนี้ กระทรวงมหาดไทยให้กรมส่งเสริมการปกครองท้องถิ่นจัดทำสรุปแผนการปฏิบัติงานและแผนการใช้จ่ายงบประมาณ ประจำปีงบประมาณ พ.ศ. 2567 ขององค์กรปกครองส่วนท้องถิ่นที่เป็นหน่วยรับงบประมาณ ที่ผ่านความเห็นชอบ  
จากสำนักงบประมาณแล้ว นำเรียนรัฐมนตรีว่าการกระทรวงมหาดไทยทราบ เพื่อใช้เป็นข้อมูลในการกำกับดูแล เร่งรัด และติดตามประเมินผลการปฏิบัติงานและผลการใช้จ่ายงบประมาณ ผลสัมฤทธิ์หรือประโยชน์ที่จะได้รับจากการใช้จ่ายงบประมาณขององค์กรปกคครองส่วนท้องถิ่นต่อไป

กรมส่งเสริมการปกครองท้องถิ่นพิจารณาแล้วเห็นว่า เพื่อให้การกำกับดูแล เร่งรัด และติดตามประเมินผลการปฏิบัติงานและผลการใช้จ่ายงบประมาณรายจ่ายประจำปีงบประมาณ พ.ศ. 2567 ขององค์กรปกครองส่วนท้องถิ่นที่เป็นหน่วยรับงบประมาณ (องค์การบริหารส่วนจังหวัด เทศบาลนคร และเทศบาลเมือง)เป็นไปด้วยความเรียบร้อย จึงขอให้จังหวัดดำเนินการ ดังนี้

1. แจ้งองค์กรปกครองส่วนท้องถิ่นจัดทำแบบสรุปแผนการปฏิบัติงานและแผนการใช้จ่ายงบประมาณ ประจำปีงบประมาณ พ.ศ. 2567 ที่ได้รับความเห็นชอบจากสำนักงบประมาณแล้ว   
ตามแบบฟอร์มที่กำหนด พร้อมกับแนบสำเนาแผนการปฏิบัติงานและแผนการใช้จ่ายงบประมาณ   
ประจำปีงบประมาณ พ.ศ. 2567 ที่ได้รับความเห็นชอบจากสำนักงบประมาณ ส่งให้จังหวัดรวบรวม

2. จัดทำแบบสรุปภาพรวมแผนการปฏิบัติงานและแผนการใช้จ่ายงบประมาณ ประจำปีงบประมาณ พ.ศ. 2567 ขององค์กรปกครองส่วนท้องถิ่นในพื้นที่ พร้อมกับรวบรวมสำเนาแผนการปฏิบัติงาน  
และแผนการใช้จ่ายงบประมาณ ประจำปีงบประมาณ พ.ศ. 2567 ขององค์กรปกครองส่วนท้องถิ่น  
ตามข้อ 1 ส่งให้กรมส่งเสริมการปกครองท้องถิ่นโดยการนำเข้าไฟล์ข้อมูลรูปแบบออนไลน์ (Upload)

/ทางลิงก์ ...

ทางลิงก์ https://1drv.ms/f/s!Aj729ghOqbFRhpVbrasEIX\_NMv8-dQ?e=58f6Ap ตามสิ่งที่ส่งมาด้วย 4 ให้แล้วเสร็จภายในวันศุกร์ที่ 10 พฤษภาคม 2567 เพื่อรวบรวมนำเรียนรัฐมนตรีว่าการกระทรวงมหาดไทยทราบ เป็นข้อมูลในการกำกับดูแล เร่งรัด และติดตามประเมินผลการปฏิบัติงานและผลการใช้จ่ายงบประมาณ  
ขององค์กรปกครองส่วนท้องถิ่นต่อไป

รายละเอียดปรากฏตามสิ่งที่ส่งมาพร้อมนี้

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ 2332

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวณภัทร ชมเชย โทร. 08 0123 1516

นายณัฏฐ์ฐนนท์ ติ๊บเต็ม โทร. 08 2694 4451

ร.อสถ........................................................

ผอ.กพส.....................................................

สายชล/ผอ.กง.กจ......................................   
ณภัทร/นวผ.ชก.........................................   
ณัฏฐ์ฐนนท์/นวผ.ชก..................................